আবারও নকল করার অভিযোগ উঠল সঙ্গীত পরিচালক প্রীতমের বিরুদ্ধে। ‘গ্যাংস্টার’ ছবি থেকে ‘ইয়া আলি’, এবং ‘আ্যায় দিল হ্যায় মুশকিল’ ছবি থেকে ‘বুলেয়া’ গানটিও যে অন্য গান থেকে নকল করা, তা আগেই প্রকাশ্যে এসেছে। এবার অনুরাগ বসু পরিচালিচ ‘জগ্গা জাসুস’-এর একটি গানের বিরুদ্ধে এই অভিযোগ উঠেছে। 
দেখুন ভিডিও

প্রীতমের সুর করা গানটির নাম ‘গলতিসে মিসটেক’। মেক্সিকান ডিজে ট্রায়ো ‘3BallMTY’ এর একটি গানের সঙ্গে অদ্ভুত মিল পাওয়া গিয়েছে। দুটি গানের তাল-সুর অনেকটাই মিল। মেক্সিকান গানটির মতো সরাসরি ইডিএমের ব্যবহার প্রীতমের গানটিতে না থাকলেও, ‘গলতিসে মিসটেক’ গানটিও ডিস্কো বা পার্টিতে চলার মতো।
দেখুন ভিডিও
 
প্রসঙ্গত, এই ছবিটিতে রণবীর কপূর এবং ক্যাটরিনা কাইফ অভিনয় করেছেন। ছবিটি মুক্তি পাবে আগামী ১৪ জুলাই। 
নিজেই দু’টি গান পর পর শুনে মিলিয়ে নিন, অভিযোগ সত্যি কি না।